Foto: RIA IShID terrorchi guruhi bugungi kunda Iroq hududining 10 foizdan kamrog‘ini nazorat qiladi, avval esa mamlakatning 40 foizi uning nazoratida bo‘lgan. Bu haqida arab davlati mudofaa vaziri Holid Al-Obidiyning so‘zlariga asoslanib, RIA "Novosti" ma’lum qildi. "Bugungi kunda IShID Iroqning 10 foizdan kamroq hududini nazorat qilmoqda, ilgari esa mamlakatning 40 foizi ushbu terrorchi guruh nazoratida bo‘lgan", - deb yozgan Al-Obidiy o‘zining Twitter’dagi sahifasida. U Vashingtonda bo‘lib o‘tayotgan IShID bilan kurashishga bag‘ishlangan anjumanda ishtirok etmoqda. O‘tgan yilning oxirida IShID jangarilari yirik Ar-Ramadiy shahrini qo‘ldan boy berishdi. 2016 yilning iyun oyi oxirida Iroq armiyasi IShID jangarilarining tayanch punkti bo‘lgan Al-Fallujani qo‘lga kiritishdi. Hozirda Iroq qurolli kuchlari Iroqning shimolidagi eng yirik Mosul shahrini qo‘lga olishga tayyorlanishmoqda.